**PÁLYÁZATI FELHÍVÁS**

Tekintettel a Fővárosi Önkormányzat Környezetvédelmi Alapjáról szóló 12/2009. (III.13.) Főv. Kgy. rendelet 4.§ a) pontjára, valamint a környezet védelmének általános szabályairól szóló  
1995. évi LIII. törvény 58. § (4) bekezdésére, Budapest Főváros Közgyűlésének Városfejlesztési, Közlekedési és Környezetvédelmi Bizottsága nyílt pályázatot hirdet kizárólag az alábbi témakörökben.

**Budapest környezeti állapotának javítása, fejlesztése körében:**

* a fővárosi zöldfelületek létrehozásával, megújításával, gondozásával kapcsolatos programok támogatása;
* az avar és kerti zöld hulladék komposztálásának elősegítését célzó programok támogatása;
* **a budapesti helyi védett természeti területeken** a civil és önkéntes aktivitás növelésével járó programok szervezése és lebonyolítása, tanösvények létrehozása, fenntartása.

**A pályázat témaköreire összesen 53 361 ezer forint áll rendelkezésre.**

A pályázat részletes kiírása és az űrlapok elérhetők a [**www.budapest.hu**](http://www.budapest.hu) honlapon, továbbá a Főpolgármesteri Hivatal **Ügyfélszolgálati Irodájában** (Budapest, V. kerület, Bárczy István utca 1-3.; hétfő és szerda: 8.00-18.00, kedd és csütörtök: 8.00-16.30, péntek: 8.00-14.00).

A pályázatokat Budapest Főváros Főpolgármesteri Hivatalához (1052 Budapest, Városház u. 9-11.) **2017. augusztus 31-ig** lehet benyújtani postai úton vagy az Ügyfélszolgálati Irodában személyesen.

A borítékra kérjük ráírni:

**Fővárosi Környezetvédelmi Alap 2017.**

A **benyújtás határidejének** Budapest Főváros Főpolgármesteri Hivatalába történő **érkeztetés dátuma** tekintendő. A késve érkezett pályázatok elbírálás nélkül érvénytelennek minősülnek.

A kiíró a pályázatokat legkésőbb **2017. november 30-ig elbírálja**, a pályázók **értesítéséről**  
**2017. december 31-ig gondoskodik**.